Tampūra

Tampūra, kitaip tanpūra () arba tambūra () – Pietų Azijos muzikos instrumentas – gnaibomasis chordofonas (liutnia). Tai pusrutulio pavidalo medinis (rečiau moliūgo) rezonatorius su šiek tiek išgaubta (Pietų Indijoje – plokščia) deka ir ilgas sunkus kaklelis be dalmenų. Turi 4–6 plieno ar žalvario stygas, derinamas dažniausiai kvinta.

Tampūra į Indiją patekusi iš Vidurinės Azijos, išsivysčiusi iš tanbūro. Indijos klasikinės muzikos ansambliuose naudojama kaip pritariamasis instrumentas (burdonas). Dabar neretai pakeičiama elektronine tampūra (dar vad. shruti box).

 Šaltiniai 

Kategorija:Liutnios šeimos instrumentai
Kategorija:Indijos muzikiniai instrumentai